2026 жылғы 1 қазанға  2025-2026 жылдардағы тұрақты кездесулерде халықтың айтқан ұсыныстары мен ескертулерін іске асыру бойынша   іс-шаралар жоспарының орындалуы бойынша ақпарат. 

«Әкімдердің халықпен кездесулерін өткізу туралы» Қазақстан Республикасы Президентінің № 826 Жарлығын іске асыру аясында Ерейментау ауданында жергілікті атқарушы органдар мен азаматтар арасында жүйелі түрде тікелей диалог орнатылған. 
Кездесулер жарты жылда бір рет гибридті форматта (офлайн және онлайн) өтіп, Ерейментау қаласын да, шалғайдағы ауылдық округтерді де қамтиды. Іс-шаралардың алдында және аяқталғаннан кейін басшылар азаматтарды жеке сұрақтары бойынша қабылдайды.
Ағымдағы жылы барлық деңгейдегі әкімдердің атына тұрғындар тарапынан сын-ескертпелер тіркелген жоқ. Өтініштердің көпшілігі сындарлы сипатта болып, жол-көлік инфрақұрылымын жаңғырту, ТҮКШ, аумақтарды абаттандыру, экология және жер қатынастары мәселелеріне қатысты болды.
Хаттамалық тапсырмалардың орындалу барысы:
1. 2025 жылдың 2-ші жартыжылдығының қорытындысы бойынша: көтерілген 23 мәселенің 7-еуі бақылауға алынды. Қазіргі уақытта 5 өтініш толық көлемде орындалды. Ерейментау қаласының орталық паркіндегі қоршауды ауыстыру мәселесі іске асыру сатысында, ал Бестоғай ауылындағы бұрынғы балабақша ғимаратын бұзу мерзімі 01.07.2027 жылға дейін ұзартылды.
2. 2026 жылдың 1-ші жартыжылдығының қорытынжисы бойынша: тұрғындардан 46 ұсыныс түсіп, оның 14-і жергілікті бюджеттен қаржыландырыла отырып, бақылауға алынды.
· Жол-көлік инфрақұрылымы: Байсары ауылының ішкі жолдарына шұңқырлы жөндеу жұмыстары толық көлемде орындалды. Сондай-ақ Ерейментау қаласының бірқатар негізгі көшелерінде (С. Сейфуллин, М. Жадайұлы, Приречная, Жантай батыр көшелері, «Рахат» СҮ ауданы және «Шанхай» ш.а.) жол жөндеу, топырақ пен қиыршық тас төгу және грейдерлеу жұмыстары аяқталды. Қоржынкөл станциясына кіреберіс жолды жөндеу жұмыстары орындалу үстінде.
· Энергетика: Тайбай ауылындағы электр беру желілерінің кернеуі мен қуатын арттыру жөніндегі тапсырманы орындау аясында Ерейментау АЭЖ қызметкерлері ұйымдастырушылық-техникалық іс-шаралар кешенін жүргізді. Сым қимасын А-35-ке дейін ұлғайта отырып, 0,4 кВ әуе желісінің қосымша фазасы монтаждалды, сондай-ақ КТП-10/0,4кВ қуаттылық трансформаторы ауыстырылды.
· Абаттандыру және ТҮКШ: Ақсуат ауылындағы су айдау мұнарасының санитарлық аймағының қоршауы сәтті жөнделді, «Шанхай» шағын ауданындағы балалар алаңы абаттандырылды және қаланың көше жарығы ішінара жаңартылды.
[bookmark: _GoBack]Тапсырмалардың атқарылу барысы туралы барлық ақпарат жергілікті билік органдарының веб-ресурстары мен әлеуметтік желілерінде тұрақты жарияланып, «Халық үніне құлақ асатын мемлекет» тұжырымдамасының ашықтығын қамтамасыз етеді. Халықпен кездесулердің келесі циклі 2026 жылдың қазан-қараша айларына жоспарланған.

